stanford-oval/wikipedia huggingface dataset:
เชียงตุง
ประวัติศาสตร์

บทความหลัก: ประวัติศาสตร์เชียงตุง
ประวัติศาสตร์ในช่วงแรกของเชียงตุงไม่ชัดเจน แต่มีตำนานเล่าขานกันว่า เคยเกิดน้ำท่วมใหญ่ท่วมเมืองมีฤๅษีนามว่า ตุงคฤๅษี แสดงอิทธิฤทธิ์ทำให้น้ำไหลออกไปอยู่ตรงกลางเมือง ทำให้เกิดเป็นหนองน้ำขนาดใหญ่ เรียกกันว่า หนองตุง อันเป็นที่มาของชื่อ เชียงตุง เป็นแว่นแคว้นที่เจริญรุ่งเรืองด้วยพระพุทธศาสนาและวัฒนธรรม อุดมไปด้วยป่าไม้ และมีเจ้าฟ้าที่เข้มแข็งปกครอง จึงเฉลิมนามให้ใหม่ว่า เขมรัฐตุงคบุรี หลักฐานที่เป็นพงศาวดารของเมืองได้กล่าวไว้ว่า เมื่อจุลศักราช 791 (พ.ศ. 1772) พญามังรายได้เสด็จประพาสป่าและทรงไล่กวางทองมาจนถึงเมืองเชียงตุง พระองค์ทรงเล็งเห็นภูมิประเทศของเมืองเชียงตุง ก็พอพระทัยมากจึงยกกองทัพมารบ ยึดเมืองเชียงตุงไว้ในอาณาเขต และส่ง เจ้าน้ำท่วม ผู้เป็นราชบุตรไปปกครองเมืองเชียงตุงเมื่อ พ.ศ. 1786 เชียงตุงจึงเป็นเมือง "ลูกช้างหางเมือง" หรือ "เมืองลูกหลวง" ขึ้นกับอาณาจักรล้านนาและได้รับอิทธิพลทางพุทธศาสนาจากล้านนา ก่อนจะกลายเป็นเมืองประเทศราชของพม่าในสมัยพระเจ้าบุเรงนอง และเป็นอาณานิคมของอังกฤษไปพร้อมกับพม่า
ในสมัยการล่าอาณานิคมนี้ ทำให้เกิดเจ้าฟ้าที่ยิ่งใหญ่ที่สุดของเชียงตุง พระนามว่า เจ้าฟ้ารัตนะก้อนแก้วอินแถลง หรือ เจ้าอินแถลง ซึ่งอยู่ร่วมสมัยกับพระบาทสมเด็จพระจุลจอมเกล้าเจ้าอยู่หัวของไทย พระองค์ปกป้องเมืองเชียงตุงไม่ให้กลายเป็นเมืองอาณานิคมของจักรวรรดิอังกฤษ แต่หลังจากพระองค์สิ้นพระชนม์ เชียงตุงก็ตกไปอยู่ภายใต้อำนาจของอังกฤษ
จนกระทั่งในสมัยช่วงสงครามโลกครั้งที่สองรัฐบาลจอมพล แปลก พิบูลสงคราม ได้ส่งกำลังทหารเข้ายึดเมืองเชียงตุง และ เมืองพาน จากอังกฤษ ที่เคยเป็นของชาวสยาม โดยมีความช่วยเหลือจากญี่ปุ่น มีข้ออ้างว่ามีประวัติและเชื้อชาติที่เหมือนกัน นอกจากนั้นกองทัพไทยยังเข้าไปโจมตี เมืองตองยี และสิบสองปันนาอีกด้วย แต่ไทยก็มิได้ปกครองโดยตรง ญี่ปุ่นช่วยให้เมืองเชียงตุงและเมืองพานมาร่วมเข้ากับประเทศไทย รวมทั้งหมดนี้ทำให้จัดตั้งเป็นสหรัฐไทยเดิม แต่ก็อยู่ได้เพียงแค่ 3 ปี ก็ต้องคืนกลับให้แก่อังกฤษเหมือนเดิม เพราะญี่ปุ่นพ่ายแพ้สงคราม ปัจจุบันเชียงตุงจึงเป็นส่วนหนึ่งพม่า
ประวัติศาสตร์ > ชื่อ

ตุงคบุรี เป็นชื่อเรียกโดยย่อ ๆ ก่อนที่จะมาเป็นเมืองเชียงตุง
เขมรัฐตุงคบุรี หรือ นครเขมรัฐ ในช่วงที่เจริญรุ่งเรือง
เชียงตุง (ชื่อสามัญ)
ภูมิศาสตร์

เชียงตุงเป็นจังหวัดหนึ่งในรัฐฉานของพม่า ตั้งอยู่ทางตะวันออกของแม่น้ำสาละวิน ตั้งอยู่ละติจูดที่ 21 องศา 17 ลิปดา 48 พิลิปดา เหนือ และ ลองจิจูดที่ 99 องศา 40 ลิปดา ตะวันออก (21.2967n, 99.667e) ความสูงประมาณ 2,700 ฟุตเหนือระดับน้ำทะเลปานกลาง มีรูปร่างเป็นแอ่งกระทะมีภูเขาล้อมรอบ มีที่ราบน้อยมาก จุดที่สำคัญที่สุดก็คือ เวียงเชียงตุง แม้จะเป็นที่ราบแต่ก็มีพื้นที่ตะปุ่มตะป่ำ
ภูมิศาสตร์ > ภูมิอากาศ

| ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).เดือน | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).ม.ค. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).ก.พ. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).มี.ค. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).เม.ย. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).พ.ค. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).มิ.ย. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).ก.ค. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).ส.ค. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).ก.ย. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).ต.ค. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).พ.ย. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).ธ.ค. | ข้อมูลภูมิอากาศของเชียงตุง (ค> ศ. 1981–2010, สูงสุด ค.ศ. 1986–1994 และ 2001–2010).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 32.0 (89.6) | 33.6 (92.5) | 36.5 (97.7) | 40.0 (104) | 39.6 (103.3) | 36.6 (97.9) | 34.6 (94.3) | 35.6 (96.1) | 35.0 (95) | 33.9 (93) | 32.4 (90.3) | 32.2 (90) | 40.0 (104) |
| อุณหภูมิสูงสุดเฉลี่ย °C (°F) | 27.2 (81) | 29.5 (85.1) | 32.0 (89.6) | 33.7 (92.7) | 31.9 (89.4) | 30.7 (87.3) | 29.5 (85.1) | 29.6 (85.3) | 29.6 (85.3) | 28.8 (83.8) | 27.3 (81.1) | 25.6 (78.1) | 29.62 (85.31) |
| อุณหภูมิต่ำสุดเฉลี่ย  °C (°F) | 10.0 (50) | 11.0 (51.8) | 14.2 (57.6) | 17.9 (64.2) | 20.4 (68.7) | 21.7 (71.1) | 21.5 (70.7) | 21.3 (70.3) | 20.3 (68.5) | 18.5 (65.3) | 14.6 (58.3) | 11.0 (51.8) | 16.87 (62.36) |
| อุณหภูมิต่ำสุดที่เคยบันทึก °C (°F) | 3.9 (39) | 5.0 (41) | 7.6 (45.7) | 10.2 (50.4) | 13.4 (56.1) | 16.0 (60.8) | 18.0 (64.4) | 17.0 (62.6) | 14.8 (58.6) | 7.8 (46) | 4.3 (39.7) | 2.8 (37) | 2.8 (37) |
| หยาดน้ำฟ้า มม (นิ้ว) | 3.2 (0.126) | 4.7 (0.185) | 7.1 (0.28) | 41.9 (1.65) | 168.4 (6.63) | 163.6 (6.441) | 158.1 (6.224) | 253.2 (9.969) | 293.4 (11.551) | 184.0 (7.244) | 60.6 (2.386) | 8.1 (0.319) | 1,346.3 (53.004) |
แหล่งที่มา 1: Norwegian Meteorological Institute
แหล่งที่มา 2: Sistema de Clasificación Bioclimática Mundial (records)
ภูมิศาสตร์ > กำแพงเมืองเชียงตุง

กำแพงเมืองเชียงตุง คือ กำแพงที่ล้อมรอบเวียงเชียงตุง พวกเขาก่อกำแพงเมืองโดยอาศัยภูมิประเทศ ใช้วิธีปรับแนวกำแพงเมืองไปตามธรรมชาติ ที่ที่สูงก็ไม่ต้องก่อเพิ่ม ที่ที่ต่ำก็เสริมให้สูงขึ้น ทำอย่างนี้จนรอบเวียง ความยาวของกำแพงนั้นคาดว่ายาวพอ ๆ กับกำแพงในเวียงเชียงใหม่ แต่กำแพงเชียงตุงนั้นสูงใหญ่กว่าของเวียงเชียงใหม่ มีหลักฐานที่แสดงให้เห็นว่ากำแพงเมืองเชียงตุงมีความยาวมาก ก็คือครั้งเมื่อกองทัพในสมัยรัชกาลที่ 4 ซึ่งมีกำลังพลนับหมื่นคนแต่ก็ไม่สามารถล้อมได้หมด เนื่องจากกำแพงนั้นใหญ่มากโดยเฉพาะทางทิศเหนือ ซึ่งในสมัยนั้นต้องตั้งค่ายทางทิศนี้ถึง 12 ค่าย
ประชากร

เชียงตุงมีประชากรหลากหลายชาติพันธุ์อาศัยอยู่ร่วมกัน ส่วนใหญ่จะเป็นชาวไทเขิน ไทใหญ่ และพม่า รองลงมายังมีชนกลุ่มน้อยอื่น ๆ อีกมากมาย เช่น อาข่า ปะด่อง ว้า เป็นต้น
การศึกษา

รัฐบาลพม่าจัดการศึกษาในเชียงตุงตั้งแต่ระดับอนุบาลถึงอุดมศึกษา มีวิทยาลัยเพาะช่าง มหาวิทยาลัยทางด้านวิทยาศาสตร์และคอมพิวเตอร์ โดยในโรงเรียนจะสอนเป็นภาษาพม่า ส่วนภาษาไทเขินมีสอนแต่ในวัดเท่านั้น
บรรณานุกรม

Forbes, Andrew ; Henley, David (2011). Traders of the Golden Triangle. Chiang Mai: Cognoscenti Books. ASIN: B006GMID5
J. G. Scott, Gazetteer of Upper Burma and the Shan States. 5 vols. Rangoon, 1900-1901.
Sao Sāimöng Mangrāi, The Pādaeng Chronicle and the Kengtung State Chronicle Translated. University of Michigan, Ann Arbor, 1981
พระปลัดเสน่ห์ ธัมมวโร. วิถีไทเขิน เชียงตุง. เชียงใหม่. มรดกล้านนา. 2550
แหล่งข้อมูลอื่น

The Happy City, a 1959 film on a remote leper colony run by Father Cesare Columbo in Kengtung, Shan State
pictures from Kengtung
เชียงตุง - เกงตุง คอลัมน์ภาษาไทย ๕ นาที จำนงค์ ทองประเสริฐ ๑๘ ตุลาคม ๒๕๓๖  เก็บถาวร 2011-12-17 ที่ เวย์แบ็กแมชชีน
keng tong photo
การศึกษาชนชาติไทเขิน เก็บถาวร 2010-09-22 ที่ เวย์แบ็กแมชชีน
เชียงตุง อุษาคเนย์ “ ซ้ายสิบนาฬิกา ” เก็บถาวร 2010-09-20 ที่ เวย์แบ็กแมชชีน
ประวัติแคว้นเชียงตุง  คอลัมน์ภาษาไทย ๕ นาที จำนงค์ ทองประเสริฐ ๒๖ ตุลาคม ๒๕๓๖  เก็บถาวร 2009-10-03 ที่ เวย์แบ็กแมชชีน
| ด ค กเมืองใหญ่ในรัฐฉาน |
| --- | --- |
100,000+ คน:  ตองจี  ล่าเสี้ยว  หมู่เจ้  เชียงตุง 
30,000+ คน:  จ๊อกแม้  อองปาน  ล้อกจ๊อก  หัวพง  แสนหวี  เมืองล้า  ท่าขี้เหล็ก 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  อิสราเอล  สหรัฐ 
เจ้าฟ้าก้อนแก้วอินแถลงเจ้าครองนครเชียงตุงองค์สุดท้าย
คุ้มหลวงเชียงตุงของเจ้าฟ้าก้อนแก้วอินแถลงถูกพม่าทุบทิ้งเมื่อ พ.ศ. 2534
ดับเบิ้ลยู (วงดนตรี)

| ดับเบิ้ลยู |
| --- | --- |

ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อป, ร็อก
ช่วงปี: พ.ศ. 2541 - 2543
ค่ายเพลง: RPG

สมาชิก: ชวิน จิตรสมบูรณ์ (จั๊ก) กีต้าร์ / ร้องนำ  พรวิสา มีลาภสม (หญิง) ร้องนำ
ดับเบิ้ลยู เป็นวงดนตรีดูโอ้สัญชาติไทย ก่อตั้งเมื่อปี พ.ศ. 2541 ภายใต้สังกัดค่าย RPG ในเครือจีเอ็มเอ็ม แกรมมี่ ประกอบสมาชิกคู่ชาย-หญิง ได้แก่ "จั๊ก - ชวิน จิตรสมบูรณ์" ตำแหน่ง กีต้าร์, ร้องนำ และ "หญิง - พรวิสา มีลาภสม" ตำแหน่ง ร้องนำ
โดยออกอัลบั้มร่วมกันถึงสองชุด อัลบั้มชุดแรกในชื่อ "Double You" ในปีพ.ศ. 2541 ภายใต้สังกัด แกรมมี่แกรนด์ ในเครือจีเอ็มเอ็ม แกรมมี่ มีเพลงเปิดตัวได้แก่ เพลง โดนเหมือนกัน (ร้องโดย: จั๊ก-หญิง), เพลง เหนื่อย (ร้องโดย: จั๊ก), เพลง เธอสวย (ร้องโดย: จั๊ก) เพลง ฉันผิดเอง (ร้องโดย: หญิง) เป็นต้น
ต่อมาได้ออกอัลบั้มชุดที่สองในชื่อ "Glow in the Dark" ในปี พ.ศ. 2543 โดยได้ย้ายค่ายมาอยู่ภายใต้สังกัด RPG ซึ่งอยู่ในเครือแกรมมี่เช่นกัน เปิดตัวด้วยเพลง ฉันจะตาม, รักฉันเพราะอะไร และเพลง ตัวจริง...ของเธอ เป็นต้น
วงดับเบิ้ลยู มีผลงานเพลงที่สร้างชื่อเสียงได้แก่ เพลง เหนื่อย, เธอสวย, ฉันผิดเอง, ฉันจะตาม, รักฉันเพราะอะไร และเพลง ตัวจริง...ของเธอ
ปัจจุบันหลังแยกวง จั๊กหันมาเป็นนักร้องเดี่ยว นักแต่งเพลง อีกทั้งยังเป็นนักแสดงอีกด้วย อีกทั้งยังเป็นนักร้องนำวง ดิ โอฬาร โปรเจ็คต์ ด้วย ส่วนหญิงหันไปออกอัลบั้มแนวลูกทุ่งในชื่อ "หญิง ร็อคสยาม"
สมาชิก

ชวิน จิตรสมบูรณ์ (จั๊ก) กีต้าร์ / ร้องนำ
พรวิสา มีลาภสม (หญิง) ร้องนำ
ผลงาน > Double You (พ.ศ. 2541)

สังกัด แกรมมี่แกรนด์
ได้แค่นี้
เธอสวย
ช่วยไม่ได้
จับเข่าคุยกัน
ไม่ขออะไรอีกเลย
เหนื่อย
ฉันก็ไม่รู้ (เขาก็ไม่รู้)
โดนเหมือนกัน
ฉันผิดเอง
ยังไม่ตาย
ผลงาน > Glow in the Dark (พ.ศ. 2543)

สังกัด RPG
ฉันจะตาม
รักฉันเพราะอะไร
ไม่อยากเป็นตัวร้าย
ตัวจริง..ของเธอ
อยากอยู่เหงาเหงา
เสียดายเวลา
อยู่ในบ้านคนเดียว
ก็ฉันมันน่าเบื่อ
คนเดือดร้อน
เหมือนกันไปหมด
พระยาเทพอรชุน (เจ๊ก จารุจินดา)

| พระยาเทพอรชุน |
| --- | --- |
เกิด: 29 กรกฎาคม พ.ศ. 2395
เสียชีวิต: 5 สิงหาคม พ.ศ. 2456 (61 ปี)
ชั้นยศ:  พลโท    พลเรือตรี
พลโท พลเรือตรี พระยาเทพอรชุน (เจ๊ก จารุจินดา) (29 กรกฎาคม 2395-5 สิงหาคม 2456) อดีตองคมนตรี อดีตปลัดทูลฉลอง กระทรวงกลาโหม อดีตปลัดทูลฉลอง กระทรวงทหารเรือ อดีตข้าหลวงเทศาภิบาล มณฑลปราจีนบุรี อดีตข้าหลวงเทศาภิบาล มณฑลราชบุรี
ประวัติ

พระยาเทพอรชุนเกิดเมื่อวันที่ 29 กรกฎาคม พ.ศ. 2395 มีนามเดิมว่า เจ๊ก เป็นบุตรชายของ พระยาเพชรพิไชย (ทองจีน) กับ คุณหญิงเย็น (สกุลเดิม เกตุทัต) มีพี่น้องร่วมมารดาทั้งสิ้น 10 คนและพี่น้องต่างมารดาอีก 1 คนโดยท่านมีน้องชายร่วมมารดาเดียวกันที่สำคัญท่านหนึ่งคือ เจ้าพระยาสุรบดินทรสุรินทรฦๅชัย (พร จารุจินดา)
ในปี พ.ศ. 2405 ขณะอายุได้ 10 ปีบิดาได้จ้างครูมาสอนภาษาไทยที่บ้าน พร้อมกับเล่าเรียนการช่างทองในสำนักของบิดา ต่อมาในปี พ.ศ. 2409 ขณะอายุได้ 14 ปีได้เข้าถวายตัวเป็นมหาดเล็กวิเศษ
จากนั้นในปี พ.ศ. 2412 อันตรงกับรัชสมัยของ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ไปฝึกทวนหัวง้าวหลังม้าที่สำนักของ พระวรวงศ์เธอ พระองค์เจ้าสิงหนาทราชดุรงค์ฤทธิ์ เป็นคู่ทวนคู่ง้าวคู่กับ หม่อมราชวงศ์หลาน กุญชร (ซึ่งต่อมาคือ เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร)) พระโอรสของ พระวรวงศ์เธอ พระองค์เจ้าสิงหนาทราชดุรงค์ฤทธิ์ ฝึกหัดอยู่ 10 เดือนจึงได้ออกแสดงภายในงานถวายพระเพลิงพระบรมศพของ พระบาทสมเด็จพระจอมเกล้าเจ้าอยู่หัว ที่พระเมรุ ท้องสนามหลวง โดยได้แสดงทุกวันตลอดงาน
จากนั้นในเดือนเมษายน พ.ศ. 2413 จึงได้เข้ารับราชการเป็นทหารมหาดเล็กรักษาพระองค์และเจริญก้าวหน้าในราชการตามลำดับ
โดยในเดือนมิถุนายน พ.ศ. 2416 ท่านได้กราบถวายบังคมลาเพื่อเข้าพิธีอุปสมบทที่ วัดราชบพิธสถิตมหาสีมารามราชวรวิหาร โดยมี สมเด็จพระวันรัตน์ (ทับ พุทฺธสิริ) เจ้าอาวาสรูปแรกของ วัดโสมนัสวิหาร เป็นพระอุปัชฌาย์ พระวรวงศ์เธอ พระองค์เจ้าพระอรุณนิภาคุณากร ที่ สมเด็จพระพุฒาจารย์ เจ้าอาวาสรูปแรกของวัดราชบพิธเป็นพระกรรมาวาจาจารย์ และ พระสาสนโสภณ (สา) (ต่อมาคือ สมเด็จพระอริยวงศาคตญาณ (สา ปุสฺสเทโว)) เจ้าอาวาสรูปแรกของ วัดราชประดิษฐ์สถิตมหาสีมารามราชวรวิหาร เป็นพระอนุศาสนาจารย์ บวชได้ 1 พรรษาก็ลาสิกขาบทเมื่อวันที่ 19 ตุลาคม ปีเดียวกันแล้วกลับเข้ารับราชการตามเดิม
ด้านชีวิตครอบครัวพระยาเทพอรชุนมีภรรยาทั้งสิ้น 4 คนคือ
คุณหญิงสาย มีบุตรธิดา 3 คน
คุณอบเชย ไม่มีบุตรธิดา
คุณชื่น ไม่มีบุตรธิดา
หม่อมหลวงจวง มีธิดา 1 คน
พระยาเทพอรชุนถึงแก่อนิจกรรมด้วยโรควัณโรคเมื่อวันที่ 5 สิงหาคม พ.ศ. 2456 สิริอายุได้ 61 ปี
ยศทหารและบรรดาศักดิ์

สิบเอก
จมื่นวิชิตไชยศักดาวุธ
พ.ศ. 2428 พระวรเดชศักดาวุธ ถือศักดินา ๑๕๐๐
6 กรกฎาคม พ.ศ. 2431 พันเอก
7 กันยายน พ.ศ. 2435 พลจัตวา
25 พฤศจิกายน พ.ศ. 2435 พระยาวรเดชศักดาวุธ ถือศักดินา ๓๐๐๐
21 กันยายน พ.ศ. 2441 พลตรี
1 สิงหาคม พ.ศ. 2444 พลโท
30 มกราคม พ.ศ. 2444 พระยาเทพอรชุน วิบูลย์เสนานุกูลกิจ วิสิฐภักดี พิริยพาหะ
11 พฤษภาคม พ.ศ. 2447 พลเรือตรี
10 กุมภาพันธ์ 2456 – นายพลกรมทหารรักษาวัง
ตำแหน่ง

พ.ศ. 2431 ผู้บังคับการกองทหารม้า
31 กรกฎาคม พ.ศ. 2433 ยกกระบัตรทัพบกใหญ่
20 มีนาคม พ.ศ. 2435 องคมนตรี
24 มกราคม พ.ศ. 2437 รัฐมนตรี
23 มิถุนายน พ.ศ. 2439 กรรมการตรวจตัดสินที่นาในจังหวัดหมู่คลองบริษัท
1 มิถุนายน พ.ศ. 2440 ข้าหลวงเทศาภิบาลสำเร็จราชการ มณฑลปราจีนบุรี
2 มิถุนายน พ.ศ. 2440 กราบถวายบังคมลาไปรับราชการตามตำแหน่ง
11 เมษายน พ.ศ. 2441 ราชองครักษ์พิเศษ
22 สิงหาคม พ.ศ. 2442 ข้าหลวงเทศาภิบาลมณฑลราชบุรี
1 กันยายน พ.ศ. 2442 เฝ้าทูลละอองธุลีพระบาท
30 มกราคม พ.ศ. 2444 ปลัดทูลฉลองกระทรวงกลาโหม
23 ธันวาคม พ.ศ. 2453 ปลัดทูลฉลองกระทรวงทหารเรือ
8 เมษายน พ.ศ. 2454 - ออกจากราชการ
เครื่องราชอิสริยาภรณ์

พ.ศ. 2453 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2444 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2436 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2438 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2435 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2442 –  เหรียญจักรพรรดิมาลา (ร.จ.พ.)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 5 (ม.ป.ร.5)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. 2441 –  เหรียญราชินี (ส.ผ.)
พระยาสุนทรบุรี (อี้ กรรณสูต)

| พระยาสุนทรบุรี |
| --- | --- |

เกิด: 21 พฤษภาคม พ.ศ. 2414
ถึงแก่กรรม: 19 กรกฎาคม พ.ศ. 2474 (60 ปี)
สาเหตุเสียชีวิต: อัมพาต
ตำแหน่ง: ผู้ว่าราชการจังหวัดสุพรรณบุรี
พระยาสุนทรบุรี (อี้ กรรณสูต) (21 พฤษภาคม 2414 – 19 กรกฎาคม 2474) เป็นอดีตองคมนตรีในรัชกาลที่ 6 อดีตผู้ว่าราชการจังหวัดสุพรรณบุรี อดีตนายอำเภอสามพราน จังหวัดนครปฐม อดีตสมุหเทศาภิบาลสำเร็จราชการมณฑลนครชัยศรี ผู้ก่อตั้งโรงเรียนกรรณสูตศึกษาลัย และเป็นต้นตระกูลกรรณสูต
ประวัติ

พระยาสุนทรบุรี มีนามเดิมว่า อี้ หรือ ฮะอี้ กรรณสูต เกิดเมื่อวันที่ 21 พฤษภาคม 2414 เป็นบุตรชายของ พระทวีประชาชน (โป๋ กรรณสูต) ด้านชีวิตครอบครัวสมรสกับ คุณหญิงสอิ้ง กรรณสูต มีบุตรธิดาคือนายปรีดา กรรณสูต อดีตรัฐมนตรีว่าการกระทรวงเกษตรและสหกรณ์ และนางอาภรณ์ สุนทรสนาน สมรสกับครูเอื้อ สุนทรสนาน นักร้อง นักแต่งเพลง และหัวหน้าวงดนตรีสุนทราภรณ์ มีหลานที่สำคัญคือจรัลธาดา กรรณสูต บุตรชายของปรีดา ซึ่งปัจจุบันดำรงตำแหน่งองคมนตรีในรัชกาลพระบาทสมเด็จพระวชิรเกล้าเจ้าอยู่หัว และอติพร สุนทรสนาน เสนะวงศ์ บุตรสาวของอาภรณ์ ปัจจุบันดำรงตำแหน่งกรรมการมูลนิธิสุนทราภรณ์
พระยาสุนทรบุรีถึงแก่อนิจกรรมเมื่อวันที่ 19 กรกฎาคม 2474 ขณะมีอายุได้ 60 ปีเนื่องจากเป็นอัมพาต ในการนี้ได้โปรดเกล้าฯ พระราชทานหีบทองลายสลัก ฉัตรเบญจาตั้ง 4 คัน กลองชนะเขียว 8 จ๋าปี่ 1 ประโคมเวลาพระราชทานน้ำหลวงอาบศพ เป็นเกียรติยศ
รับราชการ

พระยาสุนทรบุรีเริ่มต้นรับราชการในตำแหน่งนายอำเภอตลาดใหม่ (ปัจจุบันคืออำเภอสามพราน จังหวัดนครปฐม) เมื่อปี 2439 พร้อมกับบรรดาศักดิ์ที่ หลวงบำรุงจีนประชา ต่อมาในวันที่ 5 พฤษภาคม 2442 ได้เปลี่ยนบรรดาศักดิ์เป็น หลวงบรรหารนิกรกิจ ถือศักดินา 400 จากนั้นในวันที่ 23 เมษายน 2451 จึงได้เข้าเฝ้ารับพระราชทานสัญญาบัตรเลื่อนบรรดาศักดิ์เป็น พระทวีประชาชน ถือศักดินา 800 ที่พระที่นั่งอภิเศกดุสิต โดยบรรดาศักดิ์นี้เป็นบรรดาศักดิ์เดียวกับของผู้เป็นบิดา ต่อมาในวันที่ 20 สิงหาคม 2454 ได้มีพระบรมราชโองการโปรดเกล้าฯ พระราชทานยศให้ท่านเป็น รองอำมาตย์เอก พระทวีประชาชน
ในวันที่ 7 สิงหาคม 2455 ได้มีพระบรมราชโองการโปรดเกล้าฯ เลื่อนยศให้ท่านเป็น อำมาตย์ตรี พระทวีประชาชน จากนั้นในวันที่ 17 ธันวาคม 2455 ท่านได้รับโปรดเกล้าฯ ให้ขึ้นมาเป็นผู้ว่าราชการเมืองสุพรรณบุรีแทนที่ พระยาสุนทรสงคราม ที่ย้ายไปรับตำแหน่งเป็นผู้ว่าราชการเมืองลพบุรี ต่อมาในวันที่ 5 กันยายน 2456 ท่านได้รับพระราชทานเปลี่ยนบรรดาศักดิ์เป็น พระยาสุนทรสงคราม ถือศักดินา 3000 ในวันที่ 14 ตุลาคม ศกเดียวกัน ท่านได้เลื่อนยศเป็น อำมาตย์โท พระยาสุนทรสงคราม โดยได้เข้ารับพระราชทานสัญญาบัตรบรรดาศักดิ์ที่พระที่นั่งอภิเศกดุสิตเมื่อวันที่ 24 พฤษภาคม 2458
ในวันที่ 13 ตุลาคม 2464 ได้มีพระบรมราชโองการโปรดเกล้าฯ พระราชทานเลื่อนยศให้ท่านเป็น อำมาตย์เอก พระยาสุนทรสงคราม ต่อมาในวันที่ 2 กันยายน 2465 ท่านได้รับพระราชทานยศเป็น จ่า ต่อมาในวันที่ 24 กันยายน 2466 ท่านได้เข้าเฝ้ารับพระราชทานสัญญาบัตรเลื่อนบรรดาศักดิ์เป็น พระยาสุนทรบุรี ศรีพิชัยสงคราม รามภักดี พิริยพาหะ ว่าที่สมุหเทศาภิบาลสำเร็จราชการมณฑลนครชัยศรี ถือศักดินา 10000 ก่อนจะมีพระบรมราชโองการโปรดเกล้าฯ แต่งตั้งท่านให้เป็น สมุหเทศาภิบาลสำเร็จราชการมณฑลนครชัยศรี ในวันรุ่งขึ้น จากนั้นท่านได้รับพระราชทานยศ จางวางตรี เมื่อวันที่ 15 ตุลาคม ศกเดียวกัน
วันที่ 4 เมษายน 2467 ท่านได้รับพระราชทานสัญญาบัตรให้เป็นองคมนตรี ต่อมาในวันที่ 31 มีนาคม 2468 (นับแบบปัจจุบัน 2469) ในรัชสมัยพระบาทสมเด็จพระปกเกล้าเจ้าอยู่หัว ได้มีพระบรมราชโองการโปรดเกล้าฯ ให้ท่านพร้อมกับสมุหเทศาภิบาลอีก 6 ท่านได้แก่ มหาเสวกโท พระยาเดชานุชิต สมุหเทศาภิบาลสำเร็จราชการมณฑลมหาราษฎร์, มหาเสวกโท พระยารณชัยชาญยุทธ สมุหเทศาภิบาลสำเร็จราชการมณฑลร้อยเอ็ด, มหาเสวกโท พระยาศรีธรรมศกราช สมุหเทศาภิบาลสำเร็จราชการมณฑลอุบลราชธานี, มหาเสวกโท พระยาคงคาธราธิบดี สมุหเทศาภิบาลสำเร็จราชการมณฑลสุราษฎร์, มหาเสวกโท พระยาศรีสุริยราชวรานุวัตร สมุหเทศาภิบาลสำเร็จราชการมณฑลพิษณุโลก, และจางวางโท พระยาคทาธรบดีสีหราชบาลเมือง สมุหเทศาภิบาลสำเร็จราชการมณฑลราชบุรี ออกจากราชการรับเบี้ยบำนาญ โดยมีจางวางโทหม่อมเจ้าธำรงสิริ ศรีธวัช สมุหเทศาภิบาลสำเร็จราชการมณฑลปราจิณบุรี มารับตำแหน่งแทน
ยศและตำแหน่ง > ยศเสือป่า

19 กุมภาพันธ์ 2455 – นายหมู่ตรี
21 กุมภาพันธ์ 2456 – นายหมู่โท
26 ตุลาคม 2458 – นายหมวดโท
8 ธันวาคม 2460 – นายหมวดเอก
18 พฤศจิกายน 2462 – นายกองตรี
– นายกองโท
29 พฤศจิกายน 2466 – นายกองเอก
ยศและตำแหน่ง > ตำแหน่ง

1 ตุลาคม 2463 – ผู้บังคับกองพันเสือป่าที่ 3
4 เมษายน 2467 – องคมนตรี
12 พฤษภาคม 2468 – ผู้บัญชาการกองเสนาน้อยรักษาดินแดนนครไชยศรี
เครื่องราชอิสริยาภรณ์

พ.ศ. 2466 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2456 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2453 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
พ.ศ. 2465 –  เหรียญจักรพรรดิมาลา (ร.จ.พ.)
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
วิชัย สังข์ประไพ

| วิชัย สังข์ประไพป> ช., ป.ม..ข้อมูลส่วนบุคคล |
| --- | --- |
เกิด: 16 มกราคม พ.ศ. 2498 (70 ปี) อำเภออุทัย จังหวัดพระนครศรีอยุธยา ประเทศไทย
พรรคการเมือง: ความหวังใหม่ (2535–?) ประชาธิปัตย์ (2561–2566)
คู่สมรส: ทิพวรรณ สังข์ประไพ
ยศที่ได้รับการแต่งตั้ง
สังกัด: กองบัญชาการตำรวจนครบาล
ประจำการ: พ.ศ. 2522–2555
ยศ:  พลตำรวจตรี

พลตำรวจตรี วิชัย สังข์ประไพ (เกิด 16 มกราคม พ.ศ. 2498) อดีตที่ปรึกษารัฐมนตรีว่าการกระทรวงพาณิชย์ (จุรินทร์ ลักษณวิศิษฏ์) อดีตสมาชิกพรรคประชาธิปัตย์ และนายกสมาคมศิษย์เก่า​มหาวิทยาลัยศรีปทุม​ อดีตรองผู้บัญชาการตำรวจนครบาล อดีตผู้บังคับการกองบังคับการตำรวจนครบาล 1 และอดีตที่ปรึกษาผู้ว่าราชการกรุงเทพมหานคร เป็นเจ้าของฉายา "มือปราบหูดำ"
ประวัติ

พล.ต.ต.วิชัย มีชื่อเล่นว่า "แต้ม" เกิดวันที่ 16 มกราคม พ.ศ. 2498 ในครอบครัวชาวนาที่ค่อนข้างยากจน ที่อำเภออุทัย จังหวัดพระนครศรีอยุธยา ด้วยการเป็นลูกคนที่ 4 ในบรรดาพี่น้องทั้งหมด 7 คน โดยที่พ่อแม่เมื่อเสร็จสิ้นจากการทำนาแล้วก็รับจ้างก่อสร้างเป็นกรรมกร
ในวัยเด็กเคยใฝ่ฝันอยากเป็นทหาร เพราะประทับใจจากการที่เห็นทหารในเครื่องแบบนั่งเรือผ่านหน้าบ้านที่อยุธยา เข้าสู่กรุงเทพมหานครแล้ว ได้เข้าเรียนหนังสือที่โรงเรียนบางยี่ขันสงเคราะห์ ซึ่งเป็นโรงเรียนสงเคราะห์ลูกหลานของพนักงานโรงงานสุราบางยี่ขัน ซึ่ง พล.ต.ต.วิชัย เป็นลูกคนแรกด้วยของครอบครัวที่ได้เข้าเรียนหนังสือที่กรุงเทพฯ จากนั้นได้สอบเข้าโรงเรียนเตรียมทหารแล้วแต่ไม่ได้ จึงเข้าเรียนต่อที่วิทยาลัยเทคโนโลยีและอุตสาหกรรมการต่อเรือพระนครศรีอยุธยา จนจบชั้นมัธยมศึกษาปีที่ 5, โรงเรียนนักเรียนพลตำรวจนครบาล รุ่นที่ 25, คณะนิติศาสตร์ มหาวิทยาลัยศรีปทุม, หลักสูตรอบรมโรงเรียนนายร้อยตำรวจสามพรานรุ่นที่ 35, ปริญญาโท สาขาพัฒนาสังคม สถาบันบัณฑิตพัฒนบริหารศาสตร์ (นิด้า) และศึกษาเพิ่มเติมหลักสูตรนักเรียนนายร้อยอบรม รุ่นที่ 25, หลักสูตรโรงเรียนผู้กำกับการ รุ่นที่ 35 และหลักสูตรการบริหารงานภาครัฐและกฎหมายมหาชน สถาบันพระปกเกล้า (ปรม. รุ่นที่ 6) ได้ติดยศ ร้อยตำรวจตรี (ร.ต.ต.) เมื่อปี พ.ศ. 2524
พล.ต.ต.วิชัย ได้ชื่อว่าเป็นนายตำรวจมือปราบชื่อดังที่มากประสบการณ์และมีประวัติการทำงานด้านนี้อย่างโชกโชน  เคยวิสามัญฆาตกรรมคนร้ายมาแล้วอย่างน้อย 18 ศพ  เคยผ่านคดีสำคัญ ๆ มาแล้วมากมาย ทั้งในส่วนของนครบาลและภูธร ในยุคที่ พล.ต.อ.เสรีพิศุทธ์ เตมียาเวส เป็นผู้บัญชาการตำรวจแห่งชาติ ได้ย้ายไปประจำการที่จังหวัดบุรีรัมย์ และย้ายกลับมาประจำการที่นครบาลอีกครั้ง ในยุคของ พล.ต.อ.ปทีป ตันประเสริฐ เป็นรักษาการผู้บัญชาการตำรวจแห่งชาติ
นอกจากนี้แล้วยังเคยเป็นนายเวรของ พล.ต.อ.สุนทร ซ้ายขวัญ อดีตรักษาราชการแทนผู้บัญชาการตำรวจแห่งชาติ สมัยเป็นรองผู้บัญชาการตำรวจแห่งชาติ
พล.ต.ต.วิชัย เป็นเจ้าของแนวคิดที่แหวกแนวและสร้างความฮือฮาให้สังคม คือ โครงการปะ-ฉะ-ดะ ที่ให้เจ้าหน้าที่ตำรวจเคลื่อนที่เร็วด้วยการใช้รถมอเตอร์ไซด์แบบชอปเปอร์เพื่อเข้าถึงพื้นที่ก่ออาชญากรรมได้อย่างรวดเร็ว
เคยได้รับรางวัลต่าง ๆ มาแล้วมากมาย เช่น รางวัลสืบสวนดีเด่นของกรมตำรวจ ปี พ.ศ. 2539, รางวัลข้าราชการดีเด่นของสมาคมวิชาชีพผู้สื่อข่าวแห่งประเทศไทย ปี พ.ศ. 2543, รางวัลปราบปรามยาเสพติดดีเด่นของ ป.ป.ส.จากสำนักนายกรัฐมนตรี ปี พ.ศ. 2545 และ ปี พ.ศ. 2546 เป็นต้น
ในวิกฤมหาอุทกภัยเมื่อเดือนตุลาคม พ.ศ. 2553 พล.ต.ต.วิชัย ในฐานะผู้บัญชาการตำรวจนครบาล 1 ได้นำกำลังตำรวจชุมชนสัมพันธ์ทั้งชายและหญิงไปจัดแสดงดนตรีที่อนุสาวรีย์ชัยสมรภูมิ เพื่อขอรับเงินบริจาคด้วย
ในวันที่ 2 มิถุนายน พ.ศ. 2555 พล.ต.ต.วิชัย ได้รับคำสั่งให้ย้ายไปช่วยราชการที่สำนักงานตำรวจแห่งชาติเป็นเวลา 30 วัน หลังจากก่อนหน้านั้น ได้มีคำสั่งเช่นเดียวกันนี้กับ พล.ต.ท.วินัย ทองสอง ผู้บัญชาการตำรวจนครบาลเช่นเดียวกัน เนื่องจากไม่สามารถจัดการกับการชุมนุมของกลุ่มพันธมิตรประชาชนเพื่อประชาธิปไตย (พธม.) และกลุ่มคนเสื้อหลากสีได้ จากนั้นก็ได้รับแต่งตั้งให้เป็นรองจเรตำรวจแห่งชาติ
ต่อมาในวันที่ 20 กันยายน ปีเดียวกัน พล.ต.ต.วิชัย ได้ยื่นหนังสือลาออกจากราชการ หลังจากคณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติกล่าวหา พล.ต.ต.วิชัย เมื่อครั้งดำรงตำแหน่งผู้บังคับการตำรวจนครบาล 1 กับพวก ว่าใช้อำนาจในตำแหน่งโดยทุจริต จับกุมผู้กล่าวหาแล้วบีบบังคับให้ใช้หนี้เจ้าหนี้พนันมีมูลความผิด
พล.ต.ต.วิชัยเคยเป็นกรรมการอิสระบริษัท จัดการและพัฒนาทรัพยากรน้ำภาคตะวันออก​ จำกัด (มหาชน)
ประวัติ > ชีวิตส่วนตัว

พล.ต.ต.วิชัย แม้จะได้รับฉายาว่า มือปราบหูดำ อันเนื่องจากมีปานดำที่ใบหูข้างซ้าย แต่ผู้ใกล้ชิดและผู้ใต้บังคับบัญชาจะนิยมเรียกว่า "ผู้การแต้ม" ตามชื่อเล่น ชีวิตส่วนตัวสมรสกับ นางทิพวรรณ สังข์ประไพ เมื่อสมัยที่ยังรับราชการเป็นตำรวจจะนอนที่ทำงานทุกวัน จะกลับบ้านต่อเมื่อวันหยุดสุดสัปดาห์เท่านั้น มีงานอดิเรก คือ เล่นกีฬา วิ่งออกกำลังกาย และอ่านหนังสือประเภทพ็อคเก็ตบุ๊ค ปัจจุบัน กิจกรรมทางสังคม เป็นประธานของสโมสรฟุตบอลจังหวัดนนทบุรี และเป็นเจ้าของค่ายมวย "ว.สังข์ประไพ" ซึ่งมีนักมวยที่ได้แชมป์ระดับเวทีมาตรฐานทั้งเวทีมวยราชดำเนิน และเวทีมวยลุมพินี มีอาหารที่ชื่นชอบคือ งูเห่า
การเมือง

ในปี พ.ศ. 2556 ได้รับแต่งตั้งให้เป็นที่ปรึกษาของ ม.ร.ว.สุขุมพันธุ์ บริพัตร ผู้ว่าราชการกรุงเทพมหานคร ดูแลงานด้านจัดระเบียบความเรียบร้อยและการปราบปรามยาเสพติด แต่ต่อมา พล.ต.ต.วิชัย ได้ยื่นหนังสือลาออกต่อ ม.ร.ว.สุขุมพันธุ์ บริพัตร เมื่อวันที่ 26 มกราคม พ.ศ.  2559 โดยระบุสาเหตุของการลาออกว่าจะไปประกอบธุรกิจส่วนตัว ซึ่งผู้ว่าราชการกรุงเทพมหานคร ก็ได้ลงนามอนุมัติพ้นจากตำแหน่งตั้งแต่วันที่ 31 มกราคม ปีเดียวกัน
วันที่ 29 พฤศจิกายน พ.ศ. 2559 ศาลอาญาคดีทุจริตและประพฤติมิชอบกลาง ศาลอ่านคำพิพากษาคดีหมายเลขดำ อ.496/2558 ยกฟ้อง พล.ต.ต.วิชัย
ในวันที่ 26 พฤศจิกายน พ.ศ. 2561 พล.ต.ต.วิชัยได้เข้าสมัครเข้าเป็นสมาชิกพรรคประชาธิปัตย์ และได้รับการวางตัวให้เป็นผู้สมัครรับเลือกตั้งสมาชิกสภาผู้แทนราษฎรของพรรคในพื้นที่เขต 9 กรุงเทพมหานคร ซึ่งประกอบไปด้วย เขตหลักสี่ เขตจตุจักร (ยกเว้นแขวงจตุจักรและแขวงจอมพล) ในการเลือกตั้งวันที่ 24 มีนาคม พ.ศ. 2562 แต่ไม่ได้รับเลือกตั้ง
ในวันที่ 18 ตุลาคม พ.ศ. 2565 เขาได้รับแต่งตั้งเป็นที่ปรึกษารัฐมนตรีว่าการกระทรวงพาณิชย์ (จุรินทร์ ลักษณวิศิษฏ์)
ในการเลือกตั้ง พ.ศ. 2566 พล.ต.ต.วิชัยได้สมัครรับเลือกตั้ง ส.ส. แบบแบ่งเขตของกรุงเทพมหานคร เขต 8 สังกัดพรรคประชาธิปัตย์ แต่ไม่ได้รับการเลือกตั้ง ต่อมาในวันที่ 12 กันยายน พล.ต.ต.วิชัยได้ลาออกจากสมาชิกพรรคประชาธิปัตย์ และประกาศยุติบทบาททางการเมือง
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

เว็บไซต์ พล.ต.ต.วิชัย สังข์ประไพ เก็บถาวร 2023-04-10 ที่ เวย์แบ็กแมชชีน ที่ ModernBangkok.com